**NOVO** 10.1.17. POTICANJE UPORABE STAJSKOG GNOJA NA ORANIČNIM POVRŠINAMA (PUS)

**ZBOG ČEGA PROVODIMO OVAJ TIP OPERACIJE?**

Stajski gnoj u prehrani biljaka ima dvojaku vrijednost. Prije svega, stajski gnoj tlo opskrbljuje neophodnim hranjivim tvarima te popravlja fizičke, kemijske i biološke osobine tla.

Uslijed smanjenja broja stoke na području Republike Hrvatske činjenica je da se dugi niz godina na poljoprivrednim površinama vrlo rijetko ili nikako ne koristi stajski gnoj. Poljoprivredna gospodarstva koja se bave stočarskom proizvodnjom primjenjuju stajski gnoj uglavnom na vlastitim poljoprivrednim površinama koje su u blizini farme. Na poljoprivrednim površinama udaljenima od farmi rijetko se ili nikako ne primjenjuje stajski gnoj pa su te površine podložne degradaciji uslijed smanjenja sadržaja organske tvari.

**NA KOJIM POVRŠINAMA SE MOŽE PROVODITI OVAJ TIP OPERACIJE?**

Ovaj tip operacije možete provoditi na površinama koje su u ARKOD sustavu registrirane kao oranice, a mogu biti i površine pod travom, travolikom pašom i djetelinom. *Za potporu nisu prihvatljive površine trajnih travnjaka, trajnih nasada, plastenici, staklenici, kao i zemljište na ugaru te zemljište na kome se uzgaja cvijeće i ukrasno bilje*.

Zahtjev za potporu za operaciju 10.1.17. Poticanje uporabe stajskog gnoja na oraničnim površinama možete podnijeti i za dio ARKOD parcele (vrsta uporabe oranica) unosom geoprostornih podataka o korištenju dijela parcele putem Agroneta.

Operaciju 10.1.17. Poticanje uporabe stajskog gnoja na oraničnim površinama nije trenutno moguće kombinirati s drugim operacijama iz M10 i podmjerama iz M11 na istoj ARKOD parceli.

**KOJI SU CILJEVI I UČINCI OVOG TIPA OPERACIJE?**

Primjenom stajskog gnoja izravno se smanjuje korištenje mineralnih gnojiva što doprinosi smanjenju emisije stakleničkih plinova, uz povećanje organske tvari i humusa u tlu. Istodobno se smanjuje onečišćenje prirodnih resursa tla i vode.

**KOJIH SE OBVEZA MORAM PRIDRŽAVATI?**

Prilikom ulaska u sustav potpore potrebno je:

1. napraviti analizu tla *(analizu tla dostaviti na uvid samo prve godine prilikom ulaska u sustav potpore, račun obavljene analize tla ne smije biti stariji od 3 godine. Priznaju se računi iz 2019., 2020. i 2021. godine).*
2. napraviti analizu stajskog gnoja koji će se primjenjivati na određenoj parceli *(analizu stajskog gnojiva potrebno je dostaviti na uvid svake godine, odnosno prije svake primjene gnojiva na površine, račun od napravljene analize stajskog gnoja ne smije biti stariji od 1.1.2021., u slučaju kupnje stajskog gnoja račun mora biti iz godine podnošenja zahtjeva za potporu)*
3. u skladu s rezultatom ovih dviju analiza treba se napraviti i provoditi petogodišnji plan gnojidbe *(prema potrebi petogodišnji plan gnojidbe možete ažurirati, a isto mora biti vidljivo u Obrascu 38. Petogodišnji plan gnojidbe nije potrebno ovjeriti kod Savjetodavne službe ili poljoprivrednog/agronomskog fakulteta)*
4. petogodišnji plan gnojidbe, analizu tla i analizu stajskog gnoja zajedno sa računima obvezni ste dostaviti na uvid podružnici Agencije za plaćanja u poljoprivredi, ribarstvu i ruralnom razvoju najkasnije do 15. prosinca 2021. godine. **U 2022. godini ovi se dokumenti moraju dostaviti uz Jedinstveni zahtjev.**
5. Obavezno je korištenje stajskog gnoja (kruti ili tekući) na oranici u količini koja odgovara primjeni dušika iz stajskog gnoja od najmanje 70 kg N/ha do najviše 170 kg N/ha.

***Tablica 1.* Dozvoljene količine stajskog gnoja za operaciju 10.1.17.**

|  |  |  |
| --- | --- | --- |
| **Vrsta stajskog gnoja** | **Minimalna količina stajskog gnoja** | **Maksimalna količina stajskog gnoja** |
|  | t/ha | t/ha |
| Goveđi | 14 | 34 |
| Od kopitara | 11,5 | 28 |
| Ovčji i kozji | 9 | 21 |
| Svinjski | 11,5 | 28 |
| Kokošji | 4,5 | 11 |
| Od brojlera | 2 | 5,5 |
| Goveđi kompost | 3 | 8 |
| Goveđa gnojovka | 17 m3/ha | 42 m3/ha |
| Svinjska gnojovka | 14 m3/ha | 34 m3/ha |

Iznimno, količina stajskog gnoja prema graničnim vrijednostima može biti veća od one navedene u Tablici 1. ako su kemijskom analizom stajskog gnoja dobivene vrijednosti dušika, fosfora i kalija niže od vrijednosti prikazanih u Tablici 2.

**Tablica 2:** **Najveća dozvoljena količina primjene stajskog gnoja na poljoprivrednoj površini**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Vrsta stajskog gnoja** | **N** | **P2O5** | **K2O** | **Granične vrijednosti primjene dušika (N)** | **Najveća dozvoljena količina stajskog gnoja prema graničnim vrijednostima** | **Sadržana količina hranjiva**  **(kg)** | | |
|  | (%) | (%) | (%) | (kg/ha) | (t/ha) | N | P2O5 | K2O |
| Goveđi | 0,5 | 0,3 | 0,5 | 170 | 34 | 170 | 102 | 170 |
| Od kopitara | 0,6 | 0,3 | 0,6 | 170 | 28 | 170 | 85 | 170 |
| Ovčji i kozji | 0,8 | 0,5 | 0,8 | 170 | 21 | 170 | 106 | 170 |
| Svinjski | 0,6 | 0,5 | 0,4 | 170 | 28 | 170 | 142 | 113 |
| Kokošji | 1,5 | 1,3 | 0,5 | 170 | 11 | 170 | 147 | 57 |
| Brojlerski | 3,0 | 3,0 | 2,0 | 170 | 5.5 | 170 | 170 | 110 |
| Goveđi kompost | 2,1 | 2,2 | 0,8 | 170 | 8 | 170 | 180 | 65 |
| Goveđa gnojovka | 0,4 | 0,2 | 0,5 | 170 | 42 m3/ha | 170 | 85 | 210 |
| Svinjska gnojovka | 0,5 | 0,4 | 0,3 | 170 | 34 m3/ha | 170 | 136 | 102 |

1. Obavezni ste redovito voditi evidenciju o provođenju svih radnji na Obrascu 38. Evidencija o provedbi Mjere 10, Operacija 10.1.17. Poticanje uporabe stajskog gnoja na oraničnim površinama*(koji se nalazi u Prilogu 4. Pravilnika o provedbi izravne potpore poljoprivredi i IAKS mjera ruralnog razvoja za 2021. godinu („Narodne novine“, broj 23/2021, 52/2021, 67/2021, 72/2021 i 97/2021)).*

**OBRAZAC 38. Evidencije o provedbi Mjere 10, Operacija 10.1.17.** **Poticanje uporabe stajskog gnoja na oraničnim površinama** *(iz Priloga 4. gore navedenog Pravilnika)*

|  |
| --- |
| EVIDENCIJA O PROVEDBI OBVEZA ZA OPERACIJU 10.1.17. Poticanje uporabe stajskog gnoja na oraničnim površinama |

|  |  |  |  |  |  |
| --- | --- | --- | --- | --- | --- |
| 1. DIO – OPĆI PODACI ZA OPERACIJU 10.1.17. Poticanje uporabe stajskog gnoja na oraničnim površinama | | | | | |
| NAZIV PG I ODGOVORNE OSOBE |  | | | | |
| OIB: | | | | MIBPG: | |
| SJEDIŠTE PG |  | | | | |
| DATUM ULASKA U SUSTAV POTPORE | |  | GODINA ZA KOJU SE VODI EVIDENCIJA | |  |

|  |  |  |  |  |
| --- | --- | --- | --- | --- |
| 2. DIO – POPIS ARKOD PARCELA ZA OPERACIJU 10.1.17. Poticanje uporabe stajskog gnoja na oraničnim površinama | | | | |
| r.b. | ARKOD ID | površina | domaće ime | kultura |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 3. DIO – PROVEDENE OBVEZE ZA OPERACIJU 10.1.17. Poticanje uporabe stajskog gnoja na oraničnim površinama | | | | | | | | | | |
| 1. Svake godine tijekom dvogodišnjeg obveznog razdoblja završiti izobrazbu ili koristiti individualno savjetovanje ili sudjelovati u demonstracijskoj aktivnosti u trajanju od najmanje 6 sati vezano uz M10 | | | | | | | | | | |
| r.b. | naziv – tema izobrazbe | | datum  (period održavanja izobrazbe) | trajanje izobrazbe  (u satima) | | naziv pružatelja izobrazbe | | lokacija provođenja izobrazbe | | naziv i broj dokumenta kojim se izobrazba potvrđuje |
|  |  | |  |  | |  | |  | |  |
|  |  | |  |  | |  | |  | |  |
|  |  | |  |  | |  | |  | |  |
|  |  | |  |  | |  | |  | |  |
| 2. U skladu s obavljenim analizama tla i stajskog gnoja izraditi i provoditi petogodišnji plan gnojidbe  3. Obavezno je korištenje stajskog gnoja (kruti ili tekući) na oranici u količini koja odgovara primjeni dušika iz stajskog gnoja od najmanje 70 kg N/ha do najviše 170 kg N/ha | | | | | | | | | | |
| godina | | ARKOD ID (ha) | | | datum gnojidbe | | količina | | vrsta gnojiva | |
| 20 \_ \_ | |  | | |  | |  | |  | |
|  | | |  | |  | |  | |
|  | | |  | |  | |  | |
|  | | |  | |  | |  | |
| 20 \_ \_ | | ARKOD ID (ha) | | | datum gnojidbe | | količina | | vrsta gnojiva | |
|  | | |  | |  | |  | |
|  | | |  | |  | |  | |
|  | | |  | |  | |  | |
|  | | |  | |  | |  | |
| 20 \_ \_ | | ARKOD ID (ha) | | | datum gnojidbe | | količina | | vrsta gnojiva | |
|  | | |  | |  | |  | |
|  | | |  | |  | |  | |
|  | | |  | |  | |  | |
|  | | |  | |  | |  | |
| 20 \_ \_ | | ARKOD ID (ha) | | | datum gnojidbe | | količina | | vrsta gnojiva | |
|  | | |  | |  | |  | |
|  | | |  | |  | |  | |
|  | | |  | |  | |  | |
|  | | |  | |  | |  | |
| 20 \_ \_ | | ARKOD ID (ha) | | | datum gnojidbe | | količina | | vrsta gnojiva | |
|  | | |  | |  | |  | |
|  | | |  | |  | |  | |
|  | | |  | |  | |  | |
|  | | |  | |  | |  | |
| **Napomena**: Petogodišnji plan gnojidbe te analize tla i stajskog gnoja dostaviti na uvid podružnici Agencije za plaćanja najkasnije do 15. prosinca 2021. | | | | | | | | | | |

**KAKO PRIMIJENITI STAJSKI GNOJ?**

Stajski gnoj se primjenjuje na istu ARKOD parcelu svake godine, može se primijeniti na poljoprivredne površine u proljeće ili u jesen, a mora se primijeniti najkasnije do 15.12. u godini podnošenja zahtjeva *(stajski gnoj treba jednakomjerno rasporediti po površini tla, a gnojovku prije primjene promiješati, na nezasijanim površinama potrebno je stajski gnoj što prije unijeti u tlo).* Nije dozvoljeno korištenje peletiranog stajskog gnoja ili digestata, niti prerađeno stajsko gnojivo iz bioplinskog postrojenja. Nije zabranjeno korištenje mineralnih gnojiva i sredstva za zaštitu bilja.

U cilju smanjivanja gubitaka dušika ispiranjem i isparavanjem, u skladu s dobrom poljoprivrednom praksom, nije dozvoljeno:

1. gnojenje gnojnicom i gnojovkom na svim poljoprivrednim površinama bez obzira na pokrov u razdoblju od 15. prosinca do 15. ožujka
2. gnojenje gnojnicom i gnojovkom raspodjelom po površini bez unošenja u tlo na svim poljoprivrednim površinama u razdoblju od 1. svibnja do 1. rujna.
3. primijeniti stajsko gnojivo:

* na tlu zasićenom vodom
* na tlu prekrivenom snježnim prekrivačem
* na zamrznutom tlu
* na poplavljenom tlu
* na nepoljoprivrednim zemljištima
* na 20 m udaljenosti od vanjskog ruba korita jezera ili druge stajaće vode
* na 3 m udaljenosti od vanjskog ruba korita vodotoka širine korita 5 metara ili više
* na nagnutim terenima uz vodotokove, s nagibom većim od 10% na udaljenosti manjoj od 10 m od vanjskog ruba korita vodotoka
* pomiješanog s otpadnim muljem
* podrijetlom s poljoprivrednih gospodarstava na kojima su utvrđene bolesti s uzročnicima otpornim na uvjete u gnojišnoj jami.

Primjena stajskog gnoja za poljoprivredna gospodarstva s poljoprivrednim površinama i/ili objektima unutar područja proglašenih ranjivim područjima prema Odluci o određivanju ranjivih područja u Republici Hrvatskoj (»Narodne novine«, broj 130/12) treba biti u skladu s propisima iz III. Akcijskog program zaštite voda od onečišćenja uzrokovanog nitratima poljoprivrednog podrijetla (»Narodne novine«, broj 73/2021).

Ako nemate dovoljne količine stajskog gnoja ili nemate proizvodnju vlastitog stajskog gnoja dužni ste do 15. prosinca 2021. godine Agenciji za plaćanja u poljoprivredi, ribarstvu i ruralnom razvoju dostaviti presliku računa o kupljenom stajskom gnoju iz kojeg je vidljiva:

* količina kupljenog stajskog gnoja po vrstama stajskog gnoja
* MIBPG i naziv poljoprivrednika od kojeg je kupljen stajski gnoj.

Ako posjedujete stoku količina proizvedenog stajskog gnoja izračunava se na temelju prosječnog broja grla/kljunova prema Tablici 3. evidentiranih u JRDŽ-u u godini koja prethodi godini podnošenja jedinstvenog zahtjeva i godišnjoj proizvedenoj količini dušika u stajskom gnoju po 1 UG.

**Tablica 3:** Konverzija za izračun uvjetnih grla

|  |  |
| --- | --- |
| **DOMAĆA ŽIVOTINJA** | **UG** |
| 1. Bikovi, krave i ostala goveda starija od 24 mjeseci te kopitari stariji od šest mjeseci | 1,0 |
| 2. Goveda starosti od 6 do 24 mjeseca | 0,6 |
| 3. Goveda starosti do 6 mjeseci | 0,4 |
| 4. Ovce i koze | 0,15 |
| 5. Rasplodne krmače > 50 kg | 0,5 |
| 6. Ostale svinje | 0,3 |
| 7. Kokoši nesilice | 0,014 |
| 8. Ostala perad | 0,03 |

**Tablica 4:** Godišnja količina dušika u stajskom gnoju i količina stajskog gnoja po 1 UG

*(tablica namijenjena za korisnike koji imaju svoju stoku)*

|  |  |  |  |
| --- | --- | --- | --- |
| **VRSTA DOMAĆE ŽIVOTINJE** | **kg N/godina** | **%**  **N** | **Tona stajskog gnoja godišnje po UG** |
| Goveda | 70 | 0,5 | 14,0 |
| Kopitari | 60 | 0,6 | 10,0 |
| Ovce i koze | 70 | 0,8 | 8,8 |
| Svinje | 80 | 0,6 | 13,3 |
| Perad | 85 | 2,2 | 3,9 |
| Ostale domaće životinje | 85 | 0,5 | 17,0 |

**GDJE I KAKO PROVESTI ANALIZU TLA?**

Prilikom ulaska u sustav potpore potrebno je napraviti analizu tla. Uzorci tla za analizu tla uzimaju se nakon žetve.

**Uzorak tla mora se uzeti sa svake ARKOD parcele koja je prijavljena za operaciju 10.1.17. Iznimno, za svakih 10 ARKOD parcela koje imaju površinu manju od 1 ha korisnik provodi analizu samo za najveću ARKOD parcelu.**

Pravilnikom o metodologiji za praćenje stanja poljoprivrednog zemljišta („Narodne novine“, broj 47/2019, članak 29.) propisan je način uzimanja uzoraka tla:

* ako je površina ujednačena jedan prosječan uzorak tla predstavlja površinu do deset hektara *(ako je ista ARKOD parcela)*
* prosječan uzorak sastoji se od 20 – 25 pojedinačnih uzoraka tla, uzorci se uzimaju ravnomjerno po ARKOD parceli, zatim se pojedinačni uzorci dobro izmiješaju te se dobiva prosječni uzorak, težine oko 1,5 kilograma
* za svaku varijaciju, odnosno drugi tip tla, razliku u nadmorskoj visini parcele, depresije uzima se poseban uzorak tla

**Preporuke vezane uz odabir laboratorija za provedbu analiza tla**

Za analize tla na ARKOD parcelama oranica koje su veće ili jednake 1,0 ha trebate tlo na analizu predati jednom od ovlaštenih laboratorija ili referentom laboratoriju za tlo.

Uzorci tla s ARKOD parcela manjih od 1 ha mogu se predati u najbliži agropedološki laboratorij.

Poljoprivredna gospodarstva s poljoprivrednim površinama unutar područja proglašenih ranjivim obavezna su svake proizvodne godine na najmanje jednoj četvrtini poljoprivrednih površina gospodarstva provoditi analizu tla.

**Tablica 5:** Popis laboratorija za tlo - referentni i ovlašteni laboratoriji za tlo *(podebljani u tablici)* i agropedoloških laboratorija

|  |  |  |  |  |
| --- | --- | --- | --- | --- |
| **Red. broj** | **Naziv institucije** | **Adresa** | **Kontakt** | **Radno vrijeme /napomena** |
| **1.** | **Agronomski fakultet u Zagrebu,** Zavod za ishranu bilja | Svetošimunska cesta 25, 10000 Zagreb  (VI paviljon, II kat) | 01 2393 884 vjurkic@agr.hr | ponedjeljak-petak  9-14 sati |
| **2.** | **Euroinspekt Croatiakontrola d.o.o.** | Karlovačka cesta 4L, 10000 Zagreb | 01 4817 215  info@croatiakontrola.hr | ponedjeljak-petak  8-15 sati |
| **3.** | **Fakultet agrobiotehničkih znanosti Osijek,** Centralni laboratorij Zavoda za agroekologiju i zaštitu okoliša | Vladimira Preloga 1, 31000 Osijek  (prizemlje, soba 310) | 031 554 984 091 224 20 42  darko.kerovec@fazos.hr | ponedjeljak-petak  8-15:30 sati |
| **4.** | **HAPIH,**  Centar za tlo | Vinkovačka cesta 63C, 31000 Osijek | 031 275 180  ct@hapih.hr | ponedjeljak-petak 7:30 do 14:30 sati |
| **5.** | **Inspecto d.o.o. Osijek** | Vukovarska cesta 239B, 31000 Osijek | 031 228 617  inspecto@inspecto.hr | ponedjeljak-petak  7-15 sati |
| **6.** | **Labosan d.o.o.** Laboratorij Virovitica | Matije Gupca 254, 33000 Virovitica | 033 840 191 virovitica@labosan.hr natasa.hokal@labosan.hr | ponedjeljak-petak  7-15 sati |
|  | Laboratorij Zagreb | Slavonska avenija 26/1, 10000 Zagreb | 01 4981 981, info@labosan.hr | ponedjeljak-petak  8-14 sati |
|  | Laboratorij Split | Stinice 59, 21000 Split | 021 549-658, split@labosan.hr | ponedjeljak-petak  7-15 sati |
| 7. | Visoko gospodarsko učilište Križevci | Ul. Milislava Demerca 1, 48260, Križevci  Agrokemijski laboratorij, Prizemlje, Zgrada C, Milislava Demerca 10, Križevci | 048 279 963  ikvaternjak@vguk.hr |  |
| 8. | Prirodoslovna škola Karlovac | Stjepana Mihalića 43, Karlovac | Analiza tla: 047 636 688  ana.miksic@skole.hr |  |
| 9. | Srednja škola Matije Antuna Reljkovića Slavonski Brod | I.Cankara 76, 35000 Slavonski Brod | 035/255-697 |  |
| 10. | Srednja škola Bedekovčina, Pedološki laboratorij | Gajeva 1, Bedekovčina | 099 382 9359  e-mail: pedoloski.lab@gmail.com |  |
| 11. | Kutjevo d.d. | Laboratorij Požega, Industrijska 18, Požega  Laboratorij Kutjevo Kralja Tomislava 1, Kutjevo | 034 273-632, 099 359-3005 |  |
| 12. | AGRO Laboratorij za analizu tla | Ivana Nepomuka Jemeršića 37D,  43290 Grubišno Polje | Tel. 043 247 727  E-mail laboratorij@ra-agro.hr |  |
| 13. | Zavod za mediteranske kulture Dubrovnik | M.Maroice 4, Dubrovnik |  |  |
| 14. | Sveučilište u Zadru, Enološko-pedološki laboratorij | Ulica bana Josipa Jelačića, 26, Zadar |  |  |
| 15. | Institut za poljoprivredu i turizam Poreč | Karla Huguesa 8  Poreč | 052 408-300 |  |
| 16. | Institut za jadranske kulture i melioraciju krša Split | Put Duilova 11, Split |  |  |

Rezultati provedene analize tla moraju sadržavati minimalne podatke:

Osnovne agrokemijske analize tla

* reakcija tla (pH KCl i H2O)
* sadržaj humusa
* sadržaj fiziološki aktivnih hranjiva P2O5 i K2O
* hidrolitska kiselost ili sadržaj ukupnih karbonata
* sadržaj skeleta (kod skeletnih tala)

Na rezultatima analize tla mora biti jasno naveden ARKOD ID parcele s koje je uzet uzorak.

Iako nije propisano tko izrađuje petogodišnji plan gnojidbe, preporuka je da petogodišnji plan gnojidbe izradi laboratorij u kojem je provedena kemijska analiza tla.

Iznimno u 2021. godini priznat će se također i analize tla koje su provedene do 3. rujna 2021. godine, a ne sadrže sve navedene minimalne podatke.

**PREPORUKE VEZANE UZ ODABIR LABORATORIJA ZA PROVEDBU ANALIZA STAJSKOG GNOJA**

Analizu stajskog gnoja potrebno je napraviti svake godine, odnosno dva puta godišnje ako su parcele unutar ranjivih područja, a prije primjene stajskog gnoja na poljoprivredne površine.

Rezultati provedene analize stajskog gnoja moraju sadržavati minimalne podatke:

* sadržaj suhe tvari,
* sadržaj organske tvari,
* reakcija (pH),
* sadržaj hranjiva (ukupni dušik, fosfor i kalij)

**Tablica 6:** Popis nekih od laboratorija koji provode analizu stajskog gnoja

|  |  |  |  |  |
| --- | --- | --- | --- | --- |
| **Red. broj** | **Naziv institucije** | **Adresa** | **Kontakt** | **Radno vrijeme/napomena** |
| 1. | **Agronomski fakultet u Zagrebu,** Zavod za ishranu bilja | Svetošimunska cesta 25, 10000 Zagreb  (VI paviljon, II kat) | 01 2393 884 vjurkic@agr.hr | ponedjeljak-petak  9-14 sati |
| 2. | **Eurofins Croatiakontrola d.o.o.** | Karlovačka cesta 4L, 10000 Zagreb | 01 4817 215  info@croatiakontrola.hr | ponedjeljak-petak  8-15 sati |
| 3. | **Fakultet agrobiotehničkih znanosti Osijek,** Centralni laboratorij Zavoda za agroekologiju i zaštitu okoliša | Vladimira Preloga 1, 31000 Osijek  (prizemlje, soba 310) | 031 554 984 091 224 20 42  darko.kerovec@fazos.hr | ponedjeljak-petak  8-15:30 sati |
| 4. | **HAPIH,**  Centar za tlo | Vinkovačka cesta 63C, 31000 Osijek | 031 275 180  ct@hapih.hr | ponedjeljak-petak 7:30 do 14:30 sati |
| 5. | **Labosan d.o.o.** Laboratorij Virovitica | Matije Gupca 254, 33000 Virovitica | 033 840 191 virovitica@labosan.hr natasa.hokal@labosan.hr | ponedjeljak-petak  7-15 sati |
| **Laboratorij Zagreb** | Slavonska avenija 26/1, 10000 Zagreb  PREUZIMAJU UZORKE I ŠALJU U VIROVITICU | 01 4981 981, [info@labosan.hr](mailto:info@labosan.hr) | ponedjeljak-petak  8-14 sati |
| 6. | **Visoko gospodarsko učilište Križevci** | Ul. Milislava Demerca 1, 48260, Križevci  Agrokemijski laboratorij, Prizemlje, Zgrada C, Milislava Demerca 10, Križevci | 048 279 199  ikvaternjak@vguk.hr | vrlo ograničen broj uzoraka |

**KAKO PRAVILNO UZETI UZORAK STAJSKOG GNOJA ZA ANALIZU?**

Stajski gnoj u tekućem stanju (gnojnica i gnojovka):

* uzorak napuniti do 2/3 volumena u plastičnu ambalažu (npr. boca od 5 litara širokog grla i čepa na navoju).

Stajski gnoj u krutom stanju:

* uzorak u količini 1,5 do 2 kg dostaviti u čvrstoj plastičnoj ambalaži (plastična vrećica s uzorkom zatvorena i stavljena u drugu čistu veću plastičnu vrećicu).

Ambalažu na vidljivom mjestu obilježiti vodootpornim flomasterom.

Uzorci trebaju biti označeni, a na uzorcima prilikom dostave u laboratorij moraju biti sljedeći podatci:

* MIBPG vlasnika stajskog gnoja
* naziv poljoprivrednog gospodarstva (PG, SOPG, Obrt, Trgovačko društvo, Zadruga…) koje je dostavilo uzorak
* Kontakt telefon i e-mail adresa
* Vrsta gnoja (porijeklo, npr. goveđi, svinjski,…)
* Datum uzimanja uzorka

**KOJA JE VISINA POTPORE?**

Iznos potpore je 215,00 EUR/ha.